Uffe Ellemann-Jensen

Uffe Ellemann-Jensen (født 1. november 1941 i Haarby på Fyn, død 18. juni 2022) var en dansk politiker. Han var formann for partiet Venstre i årene 1984–1998, og utenriksminister i Poul Schlüters regjering fra 1982 til 1993.

Biografi

Tidlig liv og virke
Uffe Ellemann-Jensen var sønn av Edith Ellemann Johannessen og redaktør Jens Peter Jensen. Ellemann-Jensen vokste opp med journalistikk og politikk: Hans far var fra 1940-årene knyttet en rekke aviser, og han var i 1950-årene politisk journalist og i 1960-årene sjefredaktør for først Dagbladet Børsen og deretter Fyns Tidende; han var dessuten medlem av Folketinget for Venstre fra 1964 til 1990 med enkelte mellomrom.

Ellemann-Jensen ble i 1960 student fra Birkerød Statsskole. Han var deretter vernepliktig og ble premierløjtnant av reserven ved Kronens Artilleriregiment. 

Han begynte å studere økonomi ved Københavns Universitet i 1962. Samtidig var han fra 1962 til 1964 deltidsansatt ved forsvarsstaben, hvorigjennom han hafde en bolig på Kastellet og finansierte sin familie og sine studier.

I 1963 ble han gift første gang med Hanne Jonsen, med hvem han fikk barna Claus i 1966 og Karen Ellemann i 1969. Hans ekteskap med Hanne tok slutt i 1971, og 19. juni samme år ble han på Gladsaxe Rådhus gift med journalisten Alice Vestergaard, som han hadde møtt etter at han i 1970 var blitt økonomisk-politisk medarbejder ved DRs TV-Aktualitetsavdeling. Vestergaard hadde datteren Helene (født 1967) fra et tidligere ekteskap, og Ellemann-Jensen adopterte henne. Med Vestergaard fikk han i 1973 sønnen Jakob Ellemann-Jensen, som senere skulle bli Venstres formann.

Ellemann-Jensen arbeidet fra 1967 som journalist for Berlingske Aftenavis. Han ble i 1969 cand.polit fra Københavns Universitet, og deretter arbeidet han fra 1970 hos DR som økonomisk-politisk medarbeider og TV-vert. I mars 1975 ble han sjefredaktør for Dagbladet Børsen; han ble imidlertid oppsagt i september 1976 på grunn av utilfredshet med hans ledelsesstil og de endringer til den etiske husavtale som Ellemann-Jensen hadde laget.

Politisk karriere 
Uffe Ellemann-Jensen ble medlem av Folketinget i 1977 for Venstre, valgt i Århus Amt. Han var partiets landsformann 1984-1998 og president for det europeiske liberale parti ELDR 1994-2000. Han ble utnevnt til utenriksminister i Poul Schlüters første, annen, tredje og fjerde regjeringer 1982-93.

I 1992 tok Uffe Ellemann-Jensen sammen med sin tyske kollega, Hans-Dietrich Genscher, initiativet til å skape Østersjørådet (Council of the Baltic Sea States, CBSS) og EuroFaculty.

Uffe Ellemann-Jensen tråte av som partiformann og oppgav dermed å bli statsminister, idet det ikke lyktes ham å føre Venstre til en valgseier ved folketingsvalget i 1998. Han uttrådte av Folketinget ved valget i 2001.

I 1998 var han med på å stifte neytvrrksorganisadjonen Baltic Development Forum, hvis formann så ble. Han ble formann for Det Udenrigspolitiske Selskab i 1996. Han var formann for Dansk Center for Internationale Studier og Menneskerettigheder 2004-08, og han ble adjungert professor ved Copenhagen Business School i 2007.

Han har vært styresmedlem/formann i en rekke danske og internasjonale styrer. I 2011 var han kortvarig dansk eksportambassadør for India, men posten ble nedlagt etter regjeringsskiftet høsten 2011.

Debattant
Ellemann-Jensen uttalte i februar 2006 at Jyllands-Posten ikke burde ha publisert de mye omtalte Muhammed-tegningene. Senere uttalte han at Jyllands-Postens sjefredaktør Carsten Juste burde trekke seg.

Priser og utmerkelser (utvalg)

Litteratur

Referanser

Eksterne lenker 
 
 

Danske utenriksministre
Venstre-ministre (Danmark)
Folketingsmedlemmer fra Venstre (Danmark)
Danske partiledere
Danske journalister
Den Kongelige Norske Fortjenstorden
Dannebrogordenen
Personer fra Assens kommune